Z:gnu-www-ja-free-software-for-freedom--8e72c9-The advocates of =26ldquo;open s/bg

Поддръжниците на „софтуера с отворен код“ се опитаха да го направят търговска марка, като казаха, че това би им помогнало да предотвратят злоупотреби с наименованието. Тази инициатива бе изоставена по-късно, понеже терминът е твърде описателен, за да отговаря на изискванията за търговска марка. Така че правното състояние на „отворен код“ е същото, каквото и на „свободен софтуер“ — няма никакво законово ограничение за използването му. Чувал съм за доклади за компании, които наричат софтуерните си пакети „отворен код“, въпреки че не отговарят на официалната дефиниция, виждал съм лично някои примери.